CELEX: 32016D1992
Language: sl
Date: 2016-11-11 00:00:00
Title: Izvedbeni sklep Komisije (EU) 2016/1992 z dne 11. novembra 2016 o spremembi Izvedbenega sklepa (EU) 2015/2416 o priznanju nekaterih območij Združenih držav Amerike kot nenapadenih z Agrilus planipennis Fairmaire (notificirano pod dokumentarno številko C(2016) 7151)

15.11.2016   
            
            
               SL
            
            
               Uradni list Evropske unije
            
            
               L 306/30
            
         IZVEDBENI SKLEP KOMISIJE (EU) 2016/1992
   z dne 11. novembra 2016
   o spremembi Izvedbenega sklepa (EU) 2015/2416 o priznanju nekaterih območij Združenih držav Amerike kot nenapadenih z Agrilus planipennis Fairmaire
   
      
         (notificirano pod dokumentarno številko C(2016) 7151)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti točk 2.3, 2.4 in 2.5 oddelka I dela A Priloge IV k Direktivi,
   ob upoštevanju naslednjega:
   
               (1)
            
            
               Izvedbeni sklep Komisije (EU) 2015/2416 (2) je priznal nekatera območja Združenih držav Amerike kot nenapadena z Agrilus planipennis Fairmaire
            
         
               (2)
            
            
               Najnovejši podatki, ki so jih predložile Združene države Amerike, kažejo, da nekatera območja njihovega ozemlja, ki so trenutno priznana kot nenapadena z Agrilus planipennis Fairmaire, zdaj niso več nenapadena z navedenim škodljivim organizmom.
            
         
               (3)
            
            
               Poleg tega so Združene države Amerike predložile podatke, ki kažejo, da je okrožje Chester v Tennesseeju nenapadeno z navedenim škodljivim organizmom.
            
         
               (4)
            
            
               V skladu z navedenimi podatki bi bilo treba zadevni seznam območij, ki so priznana kot nenapadena z navedenim škodljivim organizmom, spremeniti.
            
         
               (5)
            
            
               Izvedbeni sklep (EU) 2015/2416 bi bilo zato treba ustrezno spremeniti.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga k Izvedbenemu sklepu (EU) 2015/2416 se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 11. novembra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Izvedbeni sklep Komisije (EU) 2015/2416 z dne 17. decembra 2015 o priznanju nekaterih območij Združenih držav Amerike kot nenapadenih z Agrilus planipennis Fairmaire (UL L 333, 19.12.2015, str. 128).
   
      PRILOGA
      
         SEZNAM OBMOČIJ, KOT SO NAVEDENA V ČLENU 1
      
      Priloga k Izvedbeni uredbi (EU) 2015/2416 se spremeni:
      
                  1.
               
               
                  V točki 2(f), Okrožja (župnije) v Louisiani, se črtajo naslednji vnosi: Caldwell, Franklin, Winn.
               
            
                  2.
               
               
                  V točki 2(h), Okrožja v Minnesoti, se črta naslednji vnos: Wabasha.
               
            
                  3.
               
               
                  V točki 2(i), Okrožja v Nebraski, se črtajo naslednji vnosi: Antelope, Boone, Burt, Butler, Cedar, Colfax, Cuming, Dakota, Dixon, Dodge, Fillmore, Gage, Hamilton, Jefferson, Lancaster, Madison, Merrick, Nance, Platte, Polk, Saline, Saunders, Seward, Stanton, Thurston, York.
               
            
                  4.
               
               
                  V točki 2(l), Okrožja v Tennesseeju, se pred Crockettom vstavi naslednji vnos: Chester.
               
            
                  5.
               
               
                  V točki 2(m), Okrožja v Teksasu, se črtajo naslednji vnosi: Anderson, Camp, Cherokee, Delta, Franklin, Gregg, Henderson, Hopkins, Lamar, Morris, Nacogdoches, Rains, Red River, Rusk, Sabine, San Augustine, Shelby, Smith, Titus, Upshur, Van Zandt, Wood.